Ingredjenti brunġiel ftit zalza tat-tadam ħafna ġobon maħkuk. L-aħjar ġobon li tuża hu Grana Padano jew Parmiġġjan. biċċa ġobon sħiħa ħabaq melħ u bżar midħun frisk Metodu Aħsel u aqta l-brunġiel fi slices ftit ħoxnin u poġġihom fuq platt kbir. Fuqhom roxx ftit melħ u ħallihom joqgħodu għal ftit ħin. Saħħan tajjeb il-grilja. Meta tkun saħnet tajjeb ixwihom miż-żewġ naħat. Saħħan il-forn. Ħu dixx tal-forn u fil-qiegħ tiegħu għamel ftit zalza. Fuq iz-zalza għamel saff brunġiel u erġa għamel ftit zalza. Roxx ftit ġobon maħkuk u ftit melħ u bżar midħun frisk. Kompli għamel hekk sakemm ikollok tlett saffi. Spiċċa biz-zalza tat-tadam u ftit shaves tal-ġobon. Sajjar għal FTIT ĦIN fil-forn. Importanti li l-brunġiel jibqa fil-forn sakemm idub il-ġobon. Qabel isservi erġa għamel ftit shaves tal-ġobon u żejjen bil-weraq tal-ħabaq.